ທ່ານ ພົນເອກ ອາວຸໂສ ມິນ ອອງ ລາຍ ຜູ້ບັນຊາການທະຫານສູງສຸດກອງທັບແຫ່ງສາທາລະ ນະລັດສະຫະພາບມຽນມາ ພ້ອມ ດ້ວຍຄະນະໄດ້ເດີນທາງມາ ຢ້ຽມຢາມ ສປປ ລາວ ຢ່າງເປັນທາງການໃນລະຫວ່າງວັນທີ 10-13 ຕຸລາ 2018 ນີ້. ພິທີຕ້ອນຮັບທາງການໄດ້ຈັດຂຶ້ນຢ່າງສົມກຽດໃນຕອນ ເຊົ້າຂອງວັນທີ 11 ຕຸລານີ້ ຢູ່ທີ່ ໜ້າຕຶກກະຊວງປ້ອງກັນປະເທດ ແຫ່ງ ສປປ ລາວໂດຍການໃຫ້ ກຽດຕ້ອນຮັບຂອງ ທ່ານ ພົນໂທ ຈັນສະໝອນ ຈັນຍາລາດ ລັດຖະ ມົນຕີກະຊວງປ້ອງກັນປະເທດ ແຫ່ງ ສປປ ລາວ ພ້ອມດ້ວຍ
ຄະ ນະ ຫຼັງຈາກນັ້ນຄະນະຜູ້ແທນ ທັງສອງຝ່າຍກໍໄດ້ພົບປະເພື່ອ ປືກສາຫາລືແລກປ່ຽນບົດຮຽນ ນຳກັນໃນດ້ານຕ່າງໆທີ່ທັງສອງ ຝ່າຍເຫັນວ່າມີຄວາມຈຳເປັນ ໃນການພົວພັນຮ່ວມມືທັງສອງ ຝ່າຍ ເປັນຕົ້ນແມ່ນບັນຫາຄວາມ ສະຫງົບຕາມບໍລິເວນຊາຍແດນ, ການຂ້າຂາຍເຖືອນທີ່ບໍ່ຖືກຕ້ອງ ຕາມລະບຽບກົດໝາຍຂອງທັງ ສອງປະເທດ, ພ້ອມນີ້ທັງສອງ ຝ່າຍຍິນດີທີ່ຈະໃຫ້ມີການຮ່ວມ ມືທາງດ້ານການແພດ, ການ ແລກປ່ຽນຄະນະຜູ້ແທນ, ການ ຊ່ວຍເຫຼືອໃນການກໍສ້າງພະນັກງານ, ການແລກປ່ຽນດ້ານວັດ ທະນະທຳ ແລະ ໃນຂົງເຂດດ້ານ ເສດຖະກິດ ໂດຍສະເພາະແມ່ນ ເລັງໃສ່ບັນດາແຂວງໃກ້ຄຽງທີ່ ມີຊາຍແດນຮ່ວມກັນ ແລະ ບັນ ຫາອື່ນໆທີ່ທັງສອງຝ່າຍມີຄວາມ ສົນໃຈ. ທັງນີ້ກໍເພື່ອເປັນເສີມ ສ້າງສາຍພົວການຮ່ວມມືລະ ຫວ່າງ ລາວ-ມຽນມາ, ມຽນມາ- ລາວໃຫ້ນັບມື້ດີຂຶ້ນຢ່າງເລິກເຊິ່ງ ເພື່ອນຳເອົາຜົນປະໂຫຍດ ແລະ ຄວາມສະຫງົບສຸກມາສູ່ປະຊາ ຊົນຂອງທັງສອງປະເທດ. ໃນໂອກາດທີ່ຄະນະໄດ້ເດີນ ທາງມາຢ້ຽມຢາມ ແລະ ເຮັດ ວຽກຢູ່ ສປປ ລາວ ທ່ານ ພົນເອກ ອາວຸໂສ ມິນ ອອງ ລາຍ ຜູ້ບັນຊາ ການທະຫານສູງສຸດກອງທັບ ແຫ່ງສາທາລະນະລັດ ສະຫະ ພາບມຽນມາກໍໄດ້ໄປເຂົ້າຢ້ຽມ ຂໍ່ານັບພະນະທ່ານ ບຸນຍັງ ວໍລະ ຈິດ ປະທານປະເທດແຫ່ງ ສປປ ລາວ, ໄດ້ໄປເຂົ້າພົບ ທ່ານ ພົນໂທ ສຸວອນ ເລືອງບຸນມີ ຮອງລັດ ຖະມົນຕີກະຊວງປ້ອງກັນປະ ເທດ, ຫົວໜ້າກົມໃຫຍ່ເສນາທິ ການກອງທັບ, ໄປຢ້ຽມຢາມ ແລະ ແລກປ່ຽນຖອດຖອນບົດ ຮຽນຢູ່ກອງພັນໃຫຍ່ 497, ໄປ ທ່ຽວຊົມວັດອົງຕື້, ຫຼັງຈາກນັ້ນ ຄະນະຜູ້ແທນດັ່ງກ່າວກໍໄດ້ເດີນ ທາງໄປຢ້ຽມຢາມກອງບັນຊາ ການທະຫານແຂວງຈຳປາສັກ ແລະ ຍັງໄດ້ໄປ່ທ່ຽວຊົມວັດພູຈຳ ປາສັກ ແລະ ນໍ້າຕົກຕາດຄອນພະ ເພງຕື່ມອີກ. ການເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ ຂອງຄະນະຜູ້ແທນ ຜູ້ບັນຊາການ ທະຫານສູງສຸດກອງທັບແຫ່ງ ສສ ມຽນມາ ໃນຄັ້ງນີ້ ຍັງໄດ້ໄປ ວາງພວງມະລາທີ່ອານຸສາວະລີ ນັກຮົບນິລະນາມແຫ່ງຊາດອີ ດ້ວຍ.
ໂດຍ: ສິດທິພອນ